Gledališče Toneta Čufarja

BALAŠEVIĆEVE POEZIJE
2025-03-07 19:30 - 21:00 UTC | GTČ dvorana, Trg Toneta Čufarja 4, Jesenice, 4270, Slovenia
Koncert v spomin na enega največjih pesnikov naših časov.
Balaševićeve pesmi v spremljavi dveh kitar in žametnih vokalov glasbenega dvojca Duo Đole.
Elvir Bečić – Bečo je ljubezen do glasbe podedoval po očetu, a se je v rani mladosti najprej posvetil športu. Pri osemnajstih letih je spoznal prve akorde na kitari, pri petintridesetih (po končani karieri v vaterpolu) pa se je kot popolni samouk strastno lotil igranja kitare in prepevanja raznovrstnih skladb. Je avtor avtobiografskega studijskega albuma z naslovom »Malo više ljubavi«, ki je bil plod večletnega druženja s prijatelji, katere je spoznal na svoji glasbeni poti in so mu bili navdih za ustvarjanje.

Zoran Kaličanin – Zozo je svojo glasbeno pot na kitari začel že v rani mladosti. Kasneje se je s primorskega konca preselil v Kranj in je zdaj že tri desetletja zaposlen kot učitelj kitare v glasbeni šoli Radovljica, kjer med drugim vodi kitarski ansambel. Sodeloval je že v mnogih glasbenih skupinah in sestavih, kjer so preigravali različne glasbene zvrsti (klasika, ljudske glasba, jazz…), medtem pa se je za popestritev izpopolnil tudi v igranju na ukulele in ustno harmoniko.

Balaševića žal ni več med nami in njegovih nepozabnih štiriurnih koncertov polnih emocij, smeha in solz v živo ne bomo nikoli več doživeli. Lahko pa z Duom Đole ponovno obudite občutke, ki privrejo na dan, ko se znajdete v polni dvorani ljudi, ki jih druži ljubezen do največjega kantavtorja naše regije in ki v en glas od začetka do konca pojejo njegove pesmi. Pridite, da dodamo svetu malo barve!

»Mater vetru dok je nama nas!« (Đ.B.)
